สวัสดีค่ะ รบกวนสอบถามค่ะ ...ตอนแรกหนูกินยาคุมสมิน แล้วมาเปลี่ยนกินเมอซิลอน พอหมดแผง ผ่านไป 3 วัน ประจำเดือนมา แต่น้อยมากค่ะ พอเปื้อนเล็กน้อย แล้วก็หายไป แบบนี้จะเป็นไรไหมค่ะ จะท้องไหม...ซึ่งเดือนนี้กินยาคุมย้อนศรด้วย แต่เป็น 21 เม็ดค่ะ กินทุกวันไม่ขาด และก็ตรงเวลาด้วยค่ะ...และหากครบ 7 วัน ประจำเลือดยังไม่มาสามารถกินยาคุมแผงต่อไปต่อได้เลยไหมค่ะ...
สวัสดีค่ะ jarat,หากเป็นยาคุมกำเนิดยี่ห้อเมอซิลอนชนิด 21 เม็ด ก็จะมีฮอร์โมนเท่ากันในทุกเม็ด ดังนั้น สามารถเลือกทานเม็ดใดก่อนหลังก็ได้ ไม่แตกต่างกัน ดังนั้น การทานย้อนศร จึงไม่ได้มีผลอะไรต่อประสิทธิภาพในการคุมกำเนิดค่ะและเมื่อทานยาคุมจนครบ 21 เม็ดแล้ว และผ่านไป 3 วัน ได้มีเลือดออกมา แม้จะมีปริมาณน้อย ก็ถือว่าว่าเป็นประจำเดือน และแสดงว่าไม่ได้มีการตั้งครรภ์เกิดขึ้นค่ะ ดังนั้น เมื่อเว้นระยะครบ 7 วันแล้ว ก็สามารถเริ่มทานยาคุมแผงใหม่ต่อไปได้เลยค่ะทั้งนี้ การที่มีเลือดประจำเดือนออกน้อย น่าจะเกิดจากการที่เยื่อบุโพรงลมดลูกบางลง จากผลของยาคุมที่มีปริมาณฮอร์โมนต่ำค่ะ ซึ่งยาคุมกำเนิดยี่ห้อเมอซิลอน ถือว่ามีปริมาณฮอร์โมนที่ต่ำกว่ายี่ห้อยาสมินค่ะ